S โชว์เทพ! Q3 พลิกกำไร 48.05 ลบ. หลังต้นทุนขายบ้านลด-รายได้พุ่ง
S โชว์เทพ! Q3/59 พลิกกำไร 48.05 ลบ. จากปีก่อนขาดทุน 63.95 ลบ. หลังต้นทุนขายบ้านลด-รายได้ให้เช่าและบริการพุ่ง ขณะที่ช่วง 9 เดือนแรกมีกำไร 210.18 ลบ. จากปีก่อนขาดทุน 179.79 ลบ. 
14 พ.ย. 2559

บริษัท สิงห์ เอสเตท จำกัด (มหาชน) หรือ S รายงานผลการดำเนินงานไตรมาส 3/59 สิ้นสุดวันที่ 30 ก.ย.59 (รวมบริษัทย่อย) มีกำไรสุทธิ 48.05 ล้านบาท หรือมีกำไรสุทธิ  0.007 บาทต่อหุ้น เทียบกับช่วงเดียวกันของปีก่อนที่มีผลขาดทุนสุทธิ 63.95 ล้านบาท หรือขาดทุนสุทธิ 0.011 บาทต่อหุ้น
โดยผลการดำเนินงานในไตรมาสดังกล่าวที่พลิกกำไรเนื่องจากต้นทุนจากการขายบ้านและอาคารชุดลดลง ขณะที่รายได้จากการให้เช่าและให้บริการเพิ่มขึ้น
อย่างไรก็ตาม ผลการดำเนินงานช่วง 9 เดือนแรกมีกำไรสุทธิ 210.18 ล้านบาท หรือ  0.035 บาทต่อหุ้น เทียบกับช่วงเดียวกันของปีก่อนที่มีผลขาดทุนสุทธิ 179.79 ล้านบาท หรือขาดทุนสุทธิ 0.034 บาทต่อหุ้น